31/07/2019 | Administración LocalMunicipal
Mazaricos
Anuncio de aprobación do Plan económico financeiro do Concello de Mazaricos para o período 2019/2020

ASUNTO: ANUNCIO DE APROBACIÓN DO PLAN ECONÓMICO FINANCEIRO PARA O PERIODO 2019/2020 De conformidade co disposto no artigo 23.4 da Lei Orgánica 2/2012, do 27 de abril, de estabilidade orzamentaria e sostenibilidade financeira, e 26 do Real Decreto Lexislativo 1463/2007, do 2 de novembro, publícase a aprobación do Plan Económico Financeiro do concello de Mazaricos para o periodo 2019-2020, a efectos exclusivamente informativos, aprobado en sesión plenaria de 19/07/2019, co texto íntegro que se inserta a continuación: PLAN ECONÓMICO FINANCEIRO DO CONCELLO DE MAZARICOS PARA O PERIODO 2019/2020 I. INTRODUCCIÓN O artigo 3 da Lei Orgánica 2/2012 regula, con carácter xeral, o principio de estabilidade orzamentaria, e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. E defínese a estabilidade orzamentaria das Administracións Públicas como a situación de equilibrio ou superávit estructural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demáis actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa cómo a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estructural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos repectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, do 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumplidora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Non obstante, cando exista un desequilibrio estructural nas contas públicas ou unha débeda superior ao obxectivo establecido, o crecemento do gasto computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Do mesmo xeito, hai que ter presente a obrigatoriedade de cumprir co principio de sostenibilidade financeira, entendido como a capacidade para financiar compromisos de gastos presentes e futuros dentro dos límites de déficit, débeda pública e morosidade da débeda comercial, de conformidade co establecido na normativa de morosidade das operación comerciais e na normativa europea. En cumprimento do disposto no artigo 191.3 do Texto refundido da lei reguladora das facendas locais e no artigo 90 do RD 500/1990 que desenvolve a anterior en materia de orzamentos aprobouse a liquidación do Orzamento de Mazaricos correspondente ao exercicio 2018 mediante resolución de alcaldía de data 04/06/2019, acompañada dos preceptivos informes da Intervención, poñéndose de manifesto o incumprimento por parte do concello da regra de gasto, pero atopándose tamén unha situación de estabilidade orzamentaria. Así, tales informes, viñan a por de manifesto o seguinte: – O Concello de Mazaricos cumpre co límite da débeda. – O Concello de Mazaricos cumpre co obxectivo de estabilidade orzamentaria, e de feito presenta un superávit por importe de 215.710,01 €. – O Concello de Mzaricos incumpre o límite da regra de gasto nun importe de 192.673,42 €. Así, estos son os datos que ao respecto mostra a Oficina Virtual de Entidades Locales en relación aos datos da liquidación do exercicio 2018: En consecuencia, e ante tal incumprimento, a aplicación da Lei Orgánica 2/2012, de Estabilidade Orzamentaria e Sostenibilidade Financeira fíxose necesario a elaboración dun plan económico financeiro que lle permitira ao concello recuperar a situación de equilibrio, a 31 de decembro de 2019 e de 2020; é dicir, no momento de efectuar a liquidación de tales orzamentos, xa que de conformidade co establecido no artigo 21 da LOEPSF o PEF deberá conter medidas para o ano en curso (2019) e para o seguinte (2020). Por último, cómpre lembrar que con ocasión da aprobación do Orzamento do exercicio 2019 (o orzamento prorrogado do exercicio 2018) este concello cumpría co obxectivo de estabilidade orzamentaria e co límite de débeda. En relación á análise do cumprimento da regra de gasto con ocasión do Orzamento do exercicio actual (o prorrogado do ano anterior), cómpre ter en conta que tras a modificación da Orde HAP/2105/2012, do 1 de outubro, pola que se desenvolven as obrigas de suministro de información previstas na Lei orgánica 2/2012, do 27 de abril, de estabilidade orzamentaria e sostenibilidade financeira mediante Orde HPA/2082/2014, do 7 de novembro, concretamente a modificación dos artigos 15.3 c) e 16.4, supoñen que xa non é preceptivo o informe do interventor local sobre o cumprimento da regra de gasto en fase de elaboración do orzamento, estando só previsto como informe en fase de liquidación do orzamento. Trimestralmente deberá facerse unha valoración estimativa do cumprimento da regra de gasto ao peche do exercicio. II. OBXECTIVOS Os obxectivos que se pretenden obter co presente Plan Económico Financeiro son que o Concello de Mazaricos cumpra con todas as magnitudes económico financeiras que permitan valorar positivamente a situación económica da Corporación, e que se enumeran a continuación: – Aforro neto positivo – Remanente de tesourería positivo – Resultado orzamentario positivo – Nivel de endebedamento por debaixo dos límites marcados legalmente para cada exercicio – Estabilidade orzamentaria en situación de superávit ou de capacidade de financiamento – Cumprimento da regra de gasto Para lograr isto é necesario pois a elaboración do presente Plan, que se estructurará nas seguintes fases, seguindo o esquema establecido polo Ministerio de Facenda e Administracións Públicas.1.ª fase: causas, diagnóstico e previsión temporal A dita fase consiste en realizar unha análise das magnitudes descritas e outras que se consideren pertinentes para detectar cal é o motivo do incumprimento das Regras Fiscais de conformidade co previsto na LOEFSF.2.ª fase: medidas: descrición, contificación e calendario Esta fase consiste en determinar as estratexias de actuación e as medidas a adoptar. Propóñense as principais medidas que se pretenden levar a cabo para corrixir a situación contificando o efecto que as ditas medidas terán sobre a economía da entidade. Sinálanse os obxectivos a lograr coa aplicación do Plan en relación coa Capacidade/Necesidade de Financiamento, Límite de Gasto e Nivel de Débeda.3.ª fase: conclusión e obxectivo Isto é, téñense que levar á práctica as medidas propostas e desenvolvidas na fase anterior conforme ao calendario de actuación que se aprobe.4.ª fase: control e seguimento do Plan O control será realizado polo órgano de tutela financeira a través dos informes de intervención trimestrais, semestrais ou anuais (de aprobación do Orzamento, Liquidación do Orzamento, Obrigas Trimestrais, etc) nos que se poña de manifesto seestán a cumprirse os obxectivos marcados no propio Plan. III. CONTIDO E TRAMITACIÓN Segundo o establecido no artigo 21 da LOEPSF, o Plan Económico Financeiro conterá, como mínimo, a seguinte información: a) As causas do incumprimento do obxectivo establecido, ou no seu caso, do incumprimento da regra de gasto e da estabilidade orzamentaria. b) As previsións tendenciais de ingresos ou gastos, baixo o suposto de que non se producen cambios nas políticas fiscais e de gastos. c) A descrición, cuantificación e calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, de conformidade co previsto no informe a que fai referencia o apartado 5 do artigo 15. e) Unha análise de sensibilidade considerando escenarios económicos alternativos. Terase en conta igualmente o establecido no artigo 116. bis da Lei 7/1985, do 2 de abril, reguladora das Bases do Réximen Local, na súa redacción dada pola Lei 27/2013, o cal sinala como medidas adiccionais ás anteriores: a) A supresión de competencias que exerza a entidade local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir os seus custos. c) Incremento de ingresos para financiar os servizos obrigatorios que presta a Entidade Local. d) Racionalización administrativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumplan co obxectivo de estabilidade orzamentaria ou co obxectivo de débeda pública, ou que o período medio de pago a proveedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. En canto á tramitación terase en conta a aplicación do seguinte calendario: a) Presentación do Plan Económico Financeiro ante o Pleno municipal no prazo máximo dun mes dende que se constate o incumprimento. b) Aprobación polo Pleno municipal no prazo máximo de dous meses dende a súa presentación. c) A posta en marcha do plan non poderá exceder de tres meses dende a súa presentación. d) Remisión do Plan á Comunidade Autónoma así como a Comisión Nacional de Administración Local para o seu coñecemento. e) Publicación do Plan do mesmo xeito que se establece na lei para os orzamentos da entidade. Neste caso, trátase de intentar que o Plan sexa sometido a aprobación plenaria canto antes a fin de que poida porse en marcha, en todo caso, na segunda metade do ano. Téñase en conta que a liquidación aprobouse con demora e coincidindo no tempo cos traballos de organización e configuración da nova corporación. IV. SITUACIÓN ACTUAL A liquidación do orzamento 2018, proporciona as seguintes magnitudes: A. REMANENTE DE TESOURERÍA PARA GASTOS XERAIS: 1.400.622,51 B. RESULTADO ORZAMENTARIO AXUSTADO:377.045,09 C. ESTABILIDADE ORZAMENTARIA:215.710,01 D. AFORRO NETO A 31/12/2018: 556.327,84 E. PORCENTAXE DÉBEDA VIVA SOBRE INGRESOS CORRENTES: 0,0% F. PERÍODO MEDIO DE PAGO A 31/12/2018: 1,54 En consecuencia, e á vista dos datos anteriores, resulta que o Concello cumpre con todos os apartados do principio de sostenibilidade financeira, salvo o relativo á regra de gasto. V. PRIMEIRA FASE: CAUSAS, DISGNÓSTICO E PREVISIÓN TEMPORAL A causa do incumprimento da regra de gasto que resultou na liquidación do exercicio 2018 (e que motiva a obriga de elaborar este PEF) é consecuencia do aumento do gasto non financeiro respecto ao exercicio anterior, 2017. Toda vez que a execución alcanzada no exercicio 2017 é o que marca a cifra do gasto computable que sirve de base para aplicar a taxa de referencia aprobada para 2018, vanse a comparar a continuación as cifras dos anos 2017 e 2018. As cifras de obrigas recoñecidas nos exercicios 2017 e 2018 son as seguintes: Aínda que os ingresos foron máis que suficientes para dar cobertura ao gasto executado (de feito liquidáronse moitos máis ingresos que no exercicio anterior, sendo os dereitos recoñecidos totais do exercicio 2017: 3.672.681,89 € mentres que no exercicio 2018 os DRN foron de 4.063.760,13 €), o gasto superou o límite previsto en aplicación da regra de gasto, por canto que as cifras do exercicio 2017 son baixas e a taxa de variación prevista (2,4%) tamén o é. Como pode verse no cadro, os capítulos que máis acusaron o incremento de gasto, en términos globais, foron o capítulo 4 de transferencias correntes, o capítulo 6 de inversións reais e o capítulo 1(gastos de persoal). No caso do capítulo 4 (transferencias correntes) o incremento debeuse principalmente a tres causas: – O recoñecemento e pago das cantidades adeudadas ao Consorcio Galego de Servicios Sociais correspondentes aos cursos 2016/2017 e 2017/2018 da Escola Infantil, por importe de 56.700,00 €. Con efectos 01/01/2017 entrou en vigor o novo sistema de financiamento das escolas infantís ao abeiro da lei lei 2/2017 de 8 de febrero de medidas fiscais, administrativas e de ordenación, e pola vacante no posto de intervención que implicou dificultades na xestión de dito departamento, non se procedeu ao abono do curso 2016/2017 no exercicio 2017, vendonos na necesidade de aboar os dous cursos no exercicio 2018. – A colaboración cos concellos de Santa Comba (convenio atención temperá) e de Dumbría(convenio para a xestión do FCA liña competitiva 2017, que se atopaba pendente de pago) por importe total de 7.715,70 €. – A terceira causa débese a un cambio de criterio de imputación orzamentaria, posto que con anterioridade o gasto correspondente ao servizo de xantar na casa imputábase ao capítulo 2 de gasto corrente, mentres que no exercicio 2018 considérase máis correcto a súa imputación ao capítulo 4. Isto supón un incremento no capítulo 4 de 6.112,86 € respecto do exercicio 2017, mais non ten efectos sobre a regra do gasto xa que só supón un cambio de capítulo, minorando no mesmo importe o capítulo 2. O resto do capítulo 4, isto é, transferencia a entidades que agrupen municipios e subvencións a creación empresas ou familias e institucións sen fin de lucro, mantivéronse en termos moi similares respecto ao exercicio 2017. No caso do capítulo 6 (inversións reais), o incremento do 89,61% respecto do exercicio 2017 débese sen dúbida ao feito de que no exercicio 2017 se executou este capítulo moi por debaixo do que habitualmente se viña executando. Asi, por exemplo, pódese ver no seguinte cadro a comparativa de execución nos últimos anos: Como pode observarse a execución en inversións que se executa no exercicio 2018 asimílase máis ao importe de exercicios anteriores ao 2017, sendo o importe deste exercicio o que se observa como anormal ou atípico. En todo caso, é certo que debe indicarse que moitas das inversións se atopan financiadas por outras administracións públicas polo que non computan na regra do gasto. Polo que, aos efectos de determinar a incidencia do incremento no cómputo da regra do gasto, débese ter en conta a parte das inversións que non contan con dita financiación. Tendo en conta os informes da intervención correspondentes á liquidación 2017 e 2018, a parte non financiada incrementouse un 57,79% respecto do exercicio 2017. No caso do capítulo 1(gastos de persoal) o incremento do debeuse fundamentalmente á vacantes e baixas durante o exercicio 2017, aos incrementos permitidos pola Lei de Orzamentos xerais do estado para o 2018 e á contratación de máis persoal laboral temporal, aínda que neste último caso, tratase de contratacións financiadas con fondos finalistas e polo tanto non afectarían á regra do gasto. VI. MEDIDAS A ADOPTAR PARA CORREXIR A SITUACIÓN Tendo en conta a causa do incumprimento da regra de gasto derivado da liquidación do exercicio 2018, e considerando o dato das magnitudes expostas no apartado anterior, cómpre sinalar que non se observa ningún problema estructural no gasto desta entidade que de lugar á necesidade de adoptar algunha das medidas extraordinarias de contención do gasto ou incremento de ingresos, xa que a adopción de tales medidas abocaría a unha liquidación dos orzamentos de 2019 e 2020 cun maior remanente líquido de tesourería positivo e isto suporía entón, unha ineficiencia no uso dos fondos públicos. Mediante a aprobación do presente plan adquírese o compromiso de non incurmprir a regra de gasto nos exercicios 2019 e 2020, executando tales orzamentos por debaixo do límite máximo previsto no Anexo I deste plan, asi como a manter a situación de estabilidade orzamentaria. VII. PREVISIÓNS TENDENCIAIS DE INGRESOS E GASTOS No anexo I deste Plan contémplanse as previsións tendenciais de ingresos e gastos, baixo a premisa do incremento do gasto computable nas porcentaxes permitidos polo Acordo do Consello de Ministros para os exercicios 2019 e 2020 (2,7% e 2,8%, respectivamente); e polo que se refire aos ingresos, mantendo unha posición conservadora, prevese que o nivel de ingresos esté nuns valores próximos ao alcanzado na execución 2018. En relación ao nivel da débeda municipal, non existe intención de acudir ao endebedamento. Polo que se refire á débeda comercial e ao período medio de pago, téñense en conta os datos a data de 31/12/2018. VIII. ANÁLISIS DE SENSIBILIDADE CONSIDERANDO ESCENARIOS ECONÓMICOS ALTERNATIVOS Tendo en conta o disposto nos apartados anteriores, non é necesario contemplar escenarios alternativos, quedando garantizada a sosteniblidade orzamentaria de conformidade co previsto neste plan. IX. CONTROL E SEGUIMENTO DO PLAN O control e seguimento do Plan será realizado polo órgano de tutela financeira da Xunta de Galicia, a través dos informes de intervención trimestrais, semestrais ou anuais (de aprobación de orzamentos, de liquidación de orzamentos, obrigas trimestrais de remisión de información económico-orzamentaria, etc) nos que se poña de manifesto si están a cumprirse os obxectivos marcados no propio Plan. X. CONCLUSIÓNS O presente plan económico-financeiro é de obrigada elaboración e aprobación como consecuencia do incumprimento da regra de gasto constatado na liquidación do orzamento do exercicio 2018. Analizada a situación económica desta Entidade derivada da liquidación 2018, o concello de Mazaricos presenta un Plan Económico Financeiro que se limita a correxir o desaxuste na regra de gasto, considerando que o resto das magnitudes relevantes cúmprense, como se expuxo anteriormente, tal e como se mostra nos anexos a este plan; mostrando así unha situación da entidade local saneada e sostible. Mediante a aprobación do presente plan, adquírese o compromiso de non incumprir a regra de gasto nos exercicios 2019 e 2020, executando gasto por debaixo do límite máximo previsto no anexo a este Plan, mantendo asemade a estabilidade orzamentaria. Consecuencia do anterior, e dando cumprimento ao previsto no artigo 21 da LOEPSF, esta alcaldía formula o presente plan económico-financeiro para a súa aprobación polo Pleno. ANEXO I: EVOLUCIÓN TENDENCIAL INGRESOS-GASTOS A) EVOLUCIÓN PREVISTA PARA OS INGRESOS (estimación de dereitos recoñecidos a 31/12): elabóranse tomando como referencia os dereitos recoñecidos netos do exercicio 2018. Óptase por aplicar a prudencia, e manter un nivel de execución de ingresos igual para os dous exercicios, aínda que como é sabido estase a revisar os valores catastrais dos inmobles o que suporá un incremento da base impoñible do IBI, máis por prudencia e posto que todavía non se dispón de datos certos, no se prevé tal incremento. En canto aos ingresos de capital tamén se mantén a mesma cantidade posto que este tipo de subvencións adoitan ser repetitivas. B) c) EVOLUCIÓN PREVISTA PARA OS GASTOS.–Elabóranse partindo das obrigas recoñecidas no exercicio 2018 axustando a execución que hai que alcanzar ao cumprimento dos obxectivos fixados: – No referente a gastos de persoal tómase como refrencia as ORN do exercicio 2018 e aplícase unha subida do 2,375% para o 2019 e do 6,35% para o 2020. Este incremento no exercicio 2020 fundaméntase na hipótese dunha subida equivalente á do exercicio 2019 para os empregados públicos, partindo da cifra estimada para o exercicio 2019 e incrementándose co custe da segunda dedicación exclusiva aprobada para o mandato 2019-2023. – Nos gastos correntes pártese das ORN 2018 e increméntase de forma sustancial para o exercicio 2019 (nun 15,14%) posto que se parte dunha execución similar ao exercicio 2018 ou superior. Máis cómpre ser obxectivos polo que, debe terse en conta que as OPAS(operacións pendentes de aplicar ao orzamento 2018) foron aplicadas a este orzamento 2019 coa conseguinte minoración do crédito que corresponde para gastos do exercicio. Ademais tamén se incrementa o gasto corrente en previsión do pago de indemnizacións de gastos ocasionados en exercicio do cargo de concelleiro/a ou persoal do concello(solicitadas pero todavía pendentes de tramitación) e aplicando un principio de prudencia, tamén podería xurdir algún outro gasto extraordinario derivado da non repercusión do canon da auga e as súas correpondentes sancións. Para o ano 2020 e posto que xa se contempla unha subida importante no 2019, mantense casi estable o gasto corrente(cun incremento do 0,2%) – Nas transferencias correntes minórase no importe que correspondeu ao curso 2016/17 posto que no exercicio 2018 aboaronse dous cursos, e prevese que se manteñan as demáis transferencias en termos similares, tanto no exercicio 2019 coma no 2020. – Nos gastos de inversión, prevese tanto para 2019 como 2020 unha cantidade equivalente á do exercicio 2018, posto que as inversións adoitan a ser similares en contías. ANÁLISE DA CAPACIDADE/NECESIDADE DE FINANCIACIÓN Non se teñen en conta axustes, xa que en materia de ingresos xa se estiman con prudencia polo que as diferenzas entre dereitos recoñecidos e recadación non son moi importantes e polo que atinxe á conta 413 hai que ter en conta que se parte dun saldo inicial 170.993,04 € polo que cunha contención do gasto dentro dos termos indicados, non deberían quedar operacions pendentes de aplicar a final de exercicio por encima de dito importe. En consecuencia, cumpriríase coa estabilidade orzamentaria. ANÁLISE DA REGRA DE GASTO A) EXERCICIO 2019 En principio, para o ano 2019, e segundo o dato que figura no expediente da liquidación do orzamento, o límite máximo sitúase en 2.429.736,18 €. E a estimación que se fai da liquidación dos gastos é a que figura nos cadros anteriores. A efectos de determinar o gasto afectado, dada a falta de información completa, imos considerar os datos coñecidos a día de hoxe correspondente ás subvencións concedidas para financiar gastos que se consignaron con ocasión da liquidación 2018. Así, resulta o seguinte: Cumpriríase coa regra de gasto B) EXERCICIO 2020 En principio, para o ano 2020 pártese do límite de gasto computable resultante do exercicio 2019 no PEF (por canto que é este documento o que fixa o límite do gasto computable) para calcular o límite do gasto financeiro, segundo os datos anteriormente detallados. Considerando os datos estimados de execución do orzamento 2020: Polo tanto, en 2020 estaríase a cumprir tamén co límite da regra de gasto. Mazaricos, a 24 de xullo de 2019. Andreea Marina Landajuela Souaidi